ΑΠΟΦΑΣΕΙΣ
Αριθμ. 13951
Έγκριση της τροποποίησης της υπ’ αρ. 10729/
12-10-2018 απόφασης της Διοικούσας Επιτροπής
του Πανεπιστημίου Δυτικής Αττικής (Β’ 4854) με
θέμα: «Έγκριση του Κανονισμού Διδακτορικών
Σπουδών του Τμήματος Μηχανικών Βιοϊατρικής,
της Σχολής Μηχανικών, του Πανεπιστημίου Δυτικής Αττικής», σύμφωνα με τις διατάξεις του ν. 4957/
2022 και του ν. 5094/2024 και του Κανονισμού
Προγραμμάτων τρίτου (Γ’ ) κύκλου Σπουδών (Διδακτορικών), του Πανεπιστημίου Δυτικής Αττι-
κής.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την Κοινωνία και Λοιπές Διατάξεις» (Α’ 141) και ιδίως το άρθρο
91 αυτού.
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15 αυτού.
5. Τον ν. 5094/2024 «Ενίσχυση του Δημόσιου Πανεπιστημίου- Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Τον Εσωτερικό Κανονισμό Λειτουργίας του Πανεπιστημίου Δυτικής Αττικής (Β’ 4621/2020).
7. Τον Κανονισμό Προγραμμάτων τρίτου (Γ’ ) κύκλου
Σπουδών (Διδακτορικών), του Πανεπιστημίου Δυτικής
Αττικής (B’ 2233/2024).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας, Έρευνας και Θρησκευμάτων, σχετικά με την: «Εφαρμογή των διατάξεων του ν. 4957/2022
“Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της Ποιότητας, της Λειτουργικότητας και της
Σύνδεσης των Α.Ε.Ι. με την κοινωνία και λοιπές διατάξεις”
για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
9. Την υπό στοιχεία 108990/Ζ1/08-09-2022 υπουργική
απόφαση του Υφυπουργού Παιδείας και Θρησκευμάτων
«Ρύθμιση των θεμάτων σχετικά με τη διαδικασία δωρεάν
φοίτησης σε Πρόγραμμα Μεταπτυχιακών Σπουδών με
τέλη φοίτησης» (Β’ 4899).
10. Την υπό στοιχεία 18137/Ζ1/16-02-2023 κοινή
υπουργική απόφαση των Υπουργών Παιδείας και Θρησκευμάτων - Επικρατείας «Καθορισμός των προϋποθέ-
σεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
11. Την υπ’ αρ. 10729/12-10-2018 απόφαση της Διοικούσας Επιτροπής του Πανεπιστημίου Δυτικής Αττικής
«Έγκριση του Κανονισμού Διδακτορικών Σπουδών του
Τμήματος Μηχανικών Βιοϊατρικής, της Σχολής Μηχανικών, του Πανεπιστημίου Δυτικής Αττικής» (Β’ 4854).
12. Την υπ’ αρ. 1/09.01.2025 (θέμα 2ο) απόφαση της
Συνέλευσης του Τμήματος Μηχανικών Βιοϊατρικής της
Σχολής Μηχανικών του Πανεπιστημίου Δυτικής Αττικής
«Επικαιροποίηση Κανονισμού Διδακτορικών Σπουδών
του Τμήματος».
13. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και Δια Βίου Εκπαίδευσης
του Πανεπιστημίου Δυτικής Αττικής, σχετικά με την
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
14. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης Αυτών, Κατανομής
Αρμοδιοτήτων και Σειράς Αναπλήρωσης του Πρύτανη
του Πανεπιστημίου Δυτικής Αττικής» (Υ.Ο.Δ.Δ. 921), καθώς και της υπ’ αρ. 94297/12-10-2023 (Υ.Ο.Δ.Δ. 1141)
τροποποίησης αυτής.
15. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυτικής
Αττικής «Συγκρότηση της Επιτροπής Μεταπτυχιακών
Σπουδών του Πανεπιστημίου Δυτικής Αττικής», καθώς
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 932
05.03.2025 09:44:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
και την υπ’ αρ. 86982/28-09-2023 (ΑΔΑ: 6ΡΡ846Μ9ΞΗΝΞΦ) απόφαση Ανασυγκρότηση αυτού.
16. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη Συγκρότησης της Συγκλήτου του Πανεπι-
στημίου Δυτικής Αττικής του Πρύτανη του Πανεπιστημίου Δυτικής Αττικής.
17. Την υπ’  αρ. 97386/19-10-2023 (ΑΔΑ: ΨΛΓΧ46
Μ9ΞΗ-Ι07) πράξη Ανασυγκρότησης της Συγκλήτου του
Πανεπιστημίου Δυτικής Αττικής του Πρύτανη του Πανεπιστημίου Δυτικής Αττικής της Συγκλήτου του Πανεπι-
στημίου Δυτικής Αττικής του Πρύτανη του Πανεπιστημίου Δυτικής Αττικής.
18. Την υπ’ αρ. 11/02-07-2024 (θέμα 4ο) εισήγηση της
Επιτροπής Μεταπτυχιακών Σπουδών.
19. Την υπ’ αρ. 3/10-02-2025 (θέμα 12ο) απόφαση της
Συγκλήτου του Πανεπιστημίου Δυτικής Αττικής.
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
21. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
την έγκριση της τροποποίησης της υπ’ αρ. 10729/
12-10-2018 απόφασης της Διοικούσας Επιτροπής του
Πανεπιστημίου Δυτικής Αττικής (Β’ 4854) «Έγκριση του
Κανονισμού Διδακτορικών Σπουδών του Τμήματος Μηχανικών Βιοϊατρικής, της Σχολής Μηχανικών, του Πανε-
πιστημίου Δυτικής Αττικής», σύμφωνα με τις διατάξεις
του ν. 957/2022 και του ν. 5094/2024 και του Κανονισμού
Προγραμμάτων τρίτου (Γ’ ) κύκλου Σπουδών (Διδακτορικών), του Πανεπιστημίου Δυτικής Αττικής, όπως ισχύουν,
ως ακολούθως:
Άρθρο 1
Γενικές Διατάξεις
1.1. Ο τρίτος κύκλος σπουδών αφορά στην οργάνωση
Προγραμμάτων Διδακτορικών Σπουδών (Π.Δ.Σ.), με ελάχιστη διάρκεια τριών (3) ακαδημαϊκών ετών, η επιτυχής
ολοκλήρωση των οποίων οδηγεί στο επίπεδο οκτώ (8)
του Εθνικού και Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
Το Πρόγραμμα Διδακτορικών Σπουδών (Π.Δ.Σ.) του
Τμήματος Μηχανικών Βιοϊατρικής της Σχολής Μηχανικών οργανώνεται και λειτουργεί στο Πανεπιστήμιο Δυτι-
κής Αττικής σύμφωνα με τα όσα ορίζονται στην κείμενη
νομοθεσία. Αναφορικά με την πιστοποίηση του Προγράμματος Διδακτορικών Σπουδών, ακολουθούνται οι
οδηγίες από την Εθνική Αρχή Ανώτατης Εκπαίδευσης
(ΕΘ.Α.Α.Ε.).
1.2. Το Τμήμα Μηχανικών Βιοϊατρικής της Σχολής Μηχανικών του Πανεπιστήμιου Δυτικής Αττικής διοργα-
νώνει προγράμματα σπουδών τρίτου κύκλου, τα οποία
αποσκοπούν στην προαγωγή της πρωτότυπης επιστημονικής έρευνας και στην ουσιαστική συνεισφορά στην
εξέλιξη της γνώσης τουλάχιστον σε έναν (1) επιστημονικό κλάδο και οδηγούν στην απόκτηση Διδακτορικού
Διπλώματος (Δ.Δ.) μετά από την εκπόνηση και επιτυχή
υποστήριξη διδακτορικής διατριβής. Τα Π.Δ.Σ. περιλαμβάνουν την υποχρεωτική εκπόνηση διδακτορικής δια-
τριβής σε αντικείμενο που σχετίζεται με την επιστημονική περιοχή του Τμήματος Μηχανικών Βιοϊατρικής της
Σχολής Μηχανικών του Πανεπιστημίου Δυτικής Αττικής.
Δύνανται να περιλαμβάνουν αυτοτελές πρόγραμμα μαθημάτων διδακτορικών σπουδών, το οποίο συνίσταται
στην παρακολούθηση και επιτυχή περάτωση ολοκληρωμένου κύκλου μαθημάτων ή άλλων εκπαιδευτικών
ή ερευνητικών δραστηριοτήτων, που αντιστοιχούν κατ’
ελάχιστον σε τριάντα (30) πιστωτικές μονάδες (European
Credit Transfer and Accumulation System ECTS).
1.3. Με απόφαση της Συγκλήτου του Πανεπιστημίου
Δυτικής Αττικής, κατόπιν εισήγησης της Συνέλευσης
του Τμήματος Μηχανικών Βιοϊατρικής και γνώμης της
Επιτροπής Μεταπτυχιακών Σπουδών, καθορίζονται το
Πρόγραμμα και ο Κανονισμός των διδακτορικών σπουδών. Αν το Π.Δ.Σ. περιλαμβάνει οργανωμένο πρόγραμμα
μαθημάτων ή λοιπές εκπαιδευτικές και ερευνητικές δραστηριότητες, η απόφαση περιλαμβάνει τους τίτλους των
μαθημάτων, το περιεχόμενό τους, τις εβδομαδιαίες ώρες
διδασκαλίας, τη χρονική αλληλουχία ή αλληλεπίδραση
των μαθημάτων και τον αριθμό των πιστωτικών μονάδων (ECTS), που αποδίδονται ανά περίπτωση.
Άρθρο 2
Στόχος και Σκοπός του Π.Δ.Σ.
Το Π.Δ.Σ. του Τμήματος Μηχανικών Βιοϊατρικής έχει
ως πρωταρχικό στόχο την προαγωγή της επιστημονικής έρευνας υψηλού επιπέδου, την κριτική αποτίμηση
της ποιότητάς της, την αξιοποίηση των αποτελεσμάτων
της και την ανάδειξη νέων ερευνητών σε όλο το εύρος
θεματολογίας της επιστήμης.
Σκοπός του Π.Δ.Σ. είναι η παραγωγή πρωτότυπης επιστημονικής γνώσης, η μετάδοση των αρχών υψηλής ποι-
ότητας και σύγχρονης επιστημονικής έρευνας, η εφαρμογή του στην προαγωγή της επιστημονικής γνώσης σε
τομείς/αντικείμενα που θεραπεύει το Τμήμα Μηχανικών
Βιοϊατρικής της Σχολής Μηχανικών του Πανεπιστημίου
Δυτικής Αττικής και στην ευρύτερη επιστήμη, καθώς
και η εκπαίδευση και κατάρτιση επιστημόνων ικανών
να συμβάλουν στην πρόοδο και εξέλιξη της επιστήμης
και της βασικής έρευνας.
Οι απόφοιτοι του Π.Δ.Σ. προορίζονται να στελεχώσουν το ερευνητικό, επιχειρηματικό και εκπαιδευτικό
δυναμικό της χώρας και του εξωτερικού. Συγχρόνως,
το Πρόγραμμα Διδακτορικών Σπουδών αποτελεί για
το Τμήμα Μηχανικών Βιοϊατρικής και γενικότερα για το
Πανεπιστήμιο Δυτικής Αττικής, πηγή ακαδημαϊκού κύρους και διεθνούς ακαδημαϊκής διάκρισης και συμβάλλει
στην ποιοτική και ποσοτική αναβάθμιση της ερευνητικής
παραγωγής.
Άρθρο 3
Όργανα Διοίκησης του Π.Δ.Σ.
Αρμόδια Όργανα για το Πρόγραμμα Διδακτορικών
Σπουδών είναι η Σύγκλητος του Πανεπιστημίου και η
Συνέλευση Τμήματος, η οποία δύναται να συστήνει Επιτροπή Διδακτορικών Σπουδών (Ε.Δ.Σ.) αποτελούμενη
από πέντε (5) μέλη Δ.Ε.Π. με απόφαση Συνέλευσης Τμήματος και διετή θητεία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
Η Επιτροπή Διδακτορικών Σπουδών (Ε.Δ.Σ.) εισηγείται
για όλα τα ζητήματα που αφορούν στις Διδακτορικές
Σπουδές του Τμήματος Μηχανικών Βιοϊατρικής, επιβλέπει την εφαρμογή του παρόντος Κανονισμού Διδακτο-
ρικών Σπουδών του Τμήματος Μηχανικών Βιοϊατρικής
και προτείνει τυχόν τροποποίηση των διατάξεών του, σε
συμμόρφωση με τον Κανονισμό Προγραμμάτων τρίτου
(Γ’ ) κύκλου Σπουδών (Διδακτορικών) του Πανεπιστημίου
Δυτικής Αττικής.
Άρθρο 4
Διαδικασία επιλογής υποψηφίων διδακτόρων
4.1 Το Τμήμα Μηχανικών Βιοϊατρικής μπορεί με προκήρυξη ή πρόσκληση να δέχεται αιτήσεις εκδήλωσης ενδι-
αφέροντος εκπόνησης διδακτορικής διατριβής, είτε να
δέχεται αιτήσεις σε συγκεκριμένες χρονικές περιόδους
ή καθ’ όλη τη διάρκεια του ακαδημαϊκού έτους χωρίς
προκήρυξη ή πρόσκληση, σύμφωνα με τα οριζόμενα
στον παρόντα Κανονισμό Διδακτορικών Σπουδών.
4.2 Το Τμήμα Μηχανικών Βιοϊατρικής της Σχολής Μηχανικών του Πανεπιστημίου Δυτικής Αττικής μετά από
αιτιολογημένη απόφαση της Συνέλευσής του, μπορεί να
προκηρύσσει θέσεις υποψηφίων διδακτόρων, οι οποίες δημοσιοποιούνται και αναρτώνται στον διαδικτυακό
τόπο του Τμήματος, σύμφωνα με τον παρόντα Κανονισμό Διδακτορικών Σπουδών.
4.3 Στην περίπτωση προκήρυξης/πρόσκλησης εκδήλωσης ενδιαφέροντος δύναται να αναφέρονται οι
προϋποθέσεις, οι όροι, οι προθεσμίες, τα απαραίτητα
δικαιολογητικά που πρέπει να υποβληθούν, οι θεματικές
περιοχές στις οποίες έχει διατυπωθεί εκδήλωση ενδιαφέροντος εκ μέρους των μελών Δ.Ε.Π. για επίβλεψη
Διδακτορικών Διατριβών, το όνομα του προτείνοντος
μέλους Δ.Ε.Π., καθώς και ο αριθμός των προκηρυσσόμενων θέσεων Υ.Δ. ανά θεματική περιοχή, οι διαδικασίες
κατάθεσης υποψηφιοτήτων και επιλογής των υποψήφιων διδακτόρων, η γλώσσα συγγραφής η οποία δύνα-
ται να είναι διαφορετική της ελληνικής, οι πρόσθετες
υποχρεώσεις υποψηφίων διδακτόρων, και τα χρονικά
όρια ολοκλήρωσης των διατριβών, σύμφωνα με τα όσα
ορίζονται στον παρόντα Κανονισμό Διδακτορικών Σπουδών του Τμήματος.
4.4 Κάθε ενδιαφερόμενος/η που πληροί τις προϋποθέσεις του παρόντος Κανονισμού Διδακτορικών Σπουδών
του Τμήματος οφείλει να υποβάλλει, μέσω της Γραμματείας του Τμήματος αίτηση προς τη Συνέλευση του Τμή-
ματος για την εκπόνηση διδακτορικής διατριβής, η οποία
περιλαμβάνει κατ’ ελάχιστον τα ακόλουθα:
α) τον προτεινόμενο τίτλο της διδακτορικής διατριβής, τον προτεινόμενο επιβλέποντα της διδακτορικής
διατριβής, του οποίου το γνωστικό αντικείμενο ή το επιστημονικό έργο πρέπει να είναι συναφές με αυτό της
προς εκπόνηση διδακτορικής διατριβής και τη γλώσσα
συγγραφής.
β) Αντίγραφα τίτλων σπουδών.
γ) Αντίγραφο αναλυτικής βαθμολογίας των προπτυχιακών σπουδών και των μεταπτυχιακών σπουδών.
δ) Σύντομο υπόμνημα με το αντικείμενο που θα πραγματεύεται η διδακτορική διατριβή και προσχέδιο της
προτεινόμενης διδακτορικής διατριβής στο οποίο θα
συμπεριλαμβάνονται οπωσδήποτε η τεκμηρίωση της
πρωτοτυπίας του θέματος της Δ.Δ.
ε) Αναλυτικό βιογραφικό σημείωμα.
στ) Πιστοποιητικό επαρκούς γνώσης αγγλικής γλώσσας αντίστοιχο τουλάχιστον Επιπέδου Β2 με τεκμηρίωση
όπως προβλέπεται από την ισχύουσα νομοθεσία για το
Α.Σ.Ε.Π. Οι πτυχιούχοι ή διπλωματούχοι αγγλόφωνων
πανεπιστημίων απαλλάσσονται από την υποχρέωση
προσκόμισης πιστοποιητικού γλωσσομάθειας.
ζ) Πιστοποιητικά βεβαίωσης τυχόν προηγούμενης
επαγγελματικής ή/και ερευνητικής εμπειρίας εφόσον
υπάρχουν.
η) Φωτοαντίγραφο αστυνομικού δελτίου ταυτότητας
ή διαβατηρίου.
Επιπλέον, ο/η υποψήφιος/α μπορεί να καταθέσει
οποιοδήποτε άλλο έγγραφο θεωρεί ότι μπορεί να ενισχύσει την υποψηφιότητά του/της.
4.5 Η Συνέλευση του Τμήματος Μηχανικών Βιοϊατρικής
κατηγοριοποιεί τις υποβληθείσες αιτήσεις με βάση την
συνάφεια του ερευνητικού αντικειμένου και ορίζει μία ή
περισσότερες τριμελείς Επιτροπές Αξιολόγησης Υποψηφιοτήτων (Ε.Α.Υ.). Κάθε οικεία Επιτροπή, που αποτελείται
από μέλη Δ.Ε.Π. του Τμήματος βαθμίδας Καθηγητή ή
Αναπληρωτή Καθηγητή ή Επίκουρου Καθηγητή, εξετάζει τις αντίστοιχες αιτήσεις και τα συνυποβαλλόμενα
έγγραφα και καλεί τους υποψηφίους, που έχουν υποβάλλει το σύνολο των απαιτούμενων δικαιολογητικών,
σε συνέντευξη. Κατόπιν, υποβάλει στη Συνέλευση του
Τμήματος αναλυτικό υπόμνημα, στο οποίο αναγράφονται τεκμηριωμένα οι λόγοι για τους οποίους ο/η υπο-
ψήφιος/α πρέπει ή δεν πρέπει να γίνει δεκτός/η, καθώς
και τον προτεινόμενο επιβλέποντα.
Η Ε.Α.Υ., σε περιπτώσεις που κρίνει ότι ο βασικός ή/και
ο μεταπτυχιακός τίτλος σπουδών του υποψηφίου δεν
έχουν επαρκή συνάφεια με το θέμα της προτεινόμενης
Δ.Δ., μπορεί να προτείνει στη Συνέλευση του Τμήματος την υποχρέωση παρακολούθησης εκ μέρους του/
της Υ.Δ. έως τεσσάρων (4) συγκεκριμένων μαθημάτων
από το προπτυχιακό ή/και το μεταπτυχιακό πρόγραμμα σπουδών του Τμήματος άνευ καταβολής διδάκτρων,
στα οποία ο υποψήφιος οφείλει να αξιολογηθεί και να
επιτύχει βαθμολογία τουλάχιστον 70% ενώπιον τριμελούς επιτροπής αξιολόγησης. Η συγκεκριμένη επιτροπή
αξιολόγησης καθώς και ο τρόπος αξιολόγησης θα ορίζονται από τη Συνέλευση του Τμήματος. Η Ε.Α.Υ. μπορεί
να απαλλάξει, στην εισήγησή της, τον/την Υ.Δ. από τα
πρόσθετα μαθήματα εάν πληρούται τουλάχιστον ένα
από τα ακόλουθα κριτήρια:
α) Να έχει εκπονήσει πτυχιακή/διπλωματική εργασία
σε περιοχή αντίστοιχη με το θέμα της προτεινόμενης
Δ.Δ., στοιχεία της οποίας να έχουν ανακοινωθεί σε επιστημονικό συνέδριο ή επιστημονική ημερίδα.
β) Να έχει μία τουλάχιστον δημοσίευση με περιεχόμενο σχετικό με το θέμα της προτεινόμενης Δ.Δ. σε έγκριτο
διεθνές περιοδικό ή αντίστοιχα μία ανακοίνωση σε διεθνές συνέδριο υψηλού κύρους με κριτές.
γ) Να έχει ιδιαίτερα υψηλή επίδοση σε δύο τουλάχιστον μαθήματα, που σχετίζονται με το θέμα της προ-
τεινόμενης Δ.Δ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
4.6 Η Συνέλευση του Τμήματος Μηχανικών Βιοϊατρικής, αφού λάβει τη γνώμη του προτεινόμενου επιβλέ-
ποντος, τη συνεκτιμά με το υπόμνημα της επιτροπής
και εγκρίνει ή απορρίπτει αιτιολογημένα την αίτηση
του/της υποψηφίου/ας. Στην εγκριτική απόφαση αναφέρεται ο αλφαβητικός κατάλογος των υποψηφίων που
επιλέγονται, και για κάθε έναν εξ’ αυτών αναφέρεται:
(α) ο τίτλος της Διδακτορικής Διατριβής στην ελληνική
και στην αγγλική γλώσσα, (β) το επιβλέπον μέλος Δ.Ε.Π.,
(γ) η γλώσσα συγγραφής της Διδακτορικής Διατριβής,
(δ) τα προπτυχιακά ή μεταπτυχιακά μαθήματα των Προγραμμάτων Σπουδών του Τμήματος που ενδεχομένως
οφείλει να παρακολουθήσει επιτυχώς ο υποψήφιος. Επιπρόσθετα ορίζεται η αποκλειστική προθεσμία εγγραφής
των επιτυχόντων υποψηφίων στο Πρόγραμμα Διδακτορικών Σπουδών του Τμήματος, οπότε και κατοχυρώνεται
η προσφερθείσα θέση.
4.7 Οι υποψήφιοι που επιλέγονται, αποκτούν την ιδιότητα του Υποψήφιου Διδάκτορα με την εμπρόθεσμη
εγγραφή τους στο Πρόγραμμα Διδακτορικών Σπουδών,
η οποία πιστοποιείται με την κατάθεση σχετικής Υπεύθυνης Δήλωσης αποδοχής της θέσης στη γραμματεία
του Τμήματος Μηχανικών Βιοϊατρικής Μετά την λήξη
της προθεσμίας εγγραφών, η Συνέλευση του Τμήματος,
ορίζει Τριμελή Συμβουλευτική Επιτροπή (Τ.Σ.Ε.), μετά
από εισήγηση του επιβλέποντος μέλους Δ.Ε.Π., η οποία
απαρτίζεται από τον Επιβλέποντα και δύο ακόμη μέλη,
με αρμοδιότητα την υποστήριξη του/της υποψήφιου/ας
διδάκτορα κατά τη διαδικασία εκπόνησης και συγγραφής της διδακτορικής διατριβής και την παρακολούθη-
ση της προόδου της. Τα μέλη της Τ.Σ.Ε. έχουν είτε ίδιο
ή συναφές γνωστικό αντικείμενο, ή/και επιστημονικό
έργο με την προς εκπόνηση διδακτορική διατριβή. Σε
περίπτωση κατά την οποία η διδακτορική διατριβή εκπονείται στην αγγλική γλώσσα, ο/η υποψήφιος/α είναι
υποχρεωμένος/η να συμπεριλάβει στο τελικό κείμενο
της διδακτορικής διατριβής και εκτενή περίληψη στην
ελληνική γλώσσα.
4.8 Στη Τ.Σ.Ε., εκτός του επιβλέποντα, δύναται να συμμετάσχουν ως μέλη:
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος Μηχανικών Βιοϊατρικής,
β) μέλη Δ.Ε.Π. άλλων Τμημάτων του Πανεπιστημίου
Δυτικής Αττικής, ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων και ερευνητές ερευνητικών
οργανισμών της αλλοδαπής.
Ο αριθμός των αφυπηρετησάντων μελών Δ.Ε.Π. που
συμμετέχουν ως μέλη στην Τ.Σ.Ε. δεν δύναται να υπερβαίνει τον έναν (1).
4.9 Ο μέγιστος αριθμός διδακτορικών διατριβών που
δύναται να επιβλέπει ταυτόχρονα το ίδιο μέλος Δ.Ε.Π.
είναι επτά (7). Οι περιπτώσεις συνεπίβλεψης διδακτορικών διατριβών ως μέλος τριμελούς συμβουλευτικής
επιτροπής δεν προσμετρώνται στο σύνολο.
Άρθρο 5
Κατηγορίες υποψηφίων για φοίτηση σε Π.Δ.Σ.
5.1 Δικαίωμα υποβολής αίτησης για την εγγραφή
στο Πρόγραμμα Διδακτορικών Σπουδών του Τμήματος
Μηχανικών Βιοϊατρικής έχει όποιος/α είναι κάτοχος Διπλώματος Μεταπτυχιακών Σπουδών που έχει χορηγη-
θεί από Ανώτατο Εκπαιδευτικό Ίδρυμα της ημεδαπής ή
αλλοδαπής, ή απόφοιτος προπτυχιακού προγράμματος
σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
5.2 Η επιλογή των υποψήφιων διδακτόρων στο Π.Δ.Σ.
του Τμήματος Μηχανικών Βιοϊατρικής πραγματοποιείται
με απόφαση της Συνέλευσής του.
Άρθρο 6
Χρονική διάρκεια εκπόνησης διδακτορικής
διατριβής - Αλλαγή θέματος διδακτορικής
διατριβής
6.1. Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της Τριμελούς Συμβουλευτικής Επιτροπής. Ως
ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά έτη.
Με απόφαση της Συνέλευσης του Τμήματος Μηχανικών
Βιοϊατρικής δύναται να παραταθεί η ανώτατη χρονική
διάρκεια εκπόνησης διδακτορικής διατριβής, κατόπιν
αιτήματος του υποψήφιου διδάκτορα και σύμφωνης
γνώμης της Τριμελούς Συμβουλευτικής Επιτροπής για
σπουδαίο λόγο, όπως αυτός τεκμηριώνεται στην σχετική
εισήγηση. Η χρονική διάρκεια της παράτασης δεν μπορεί
να ξεπερνάει τα δύο (2) έτη.
6.2. Ο/η υποψήφιος/α διδάκτορας δικαιούται να ζητήσει αναστολή σπουδών έως δύο (2) φορές κατά την διάρ-
κεια των σπουδών του/της για εξαιρετικές περιπτώσεις
(όπως στράτευση, σοβαρή ασθένεια, σοβαροί οικογενειακοί και ειδικοί επαγγελματικοί ή εκπαιδευτικοί λόγοι ή
άλλες περιπτώσεις κατόπιν κρίσης της Συνέλευσης του
Τμήματος), μετά από αίτησή του προς την Συνέλευση
του Τμήματος Μηχανικών Βιοϊατρικής. Η κάθε αίτηση
αναστολής φοίτησης αφορά πλήρη ακαδημαϊκά εξάμηνα, όχι περισσότερα από δύο (2) διαδοχικά και μέχρι
δύο (2) έτη συνολικά.
Η Συνέλευση του Τμήματος Μηχανικών Βιοϊατρικής
κρίνει τη σπουδαιότητα των λόγων της αιτούμενης
αναστολής και εφ’ όσον γίνουν αποδεκτοί, καθορίζει το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
ακριβές χρονικό διάστημα της αναστολής μετά το οποίο
ο/η υποψήφιος/α μπορεί να συνεχίσει τις σπουδές του/
της σύμφωνα με τους τότε ισχύοντες όρους. Σε αντίθετη
περίπτωση, ο/η υποψήφιος/α διαγράφεται από το Π.Δ.Σ.
Κατά την διάρκεια της αναστολής φοίτησης αίρονται
όλα τα δικαιώματα και οι παροχές που προβλέπονται
για τους/τις Υ.Δ. Το χρονικό διάστημα της αναστολής δεν
προσμετράται στο μέγιστο συνολικό χρόνο εκπόνησης
της διδακτορικής διατριβής.
6.3. Τροποποίηση του θέματος της διδακτορικής διατριβής μέσα στην ίδια ερευνητική/θεματική περιοχή
μπορεί να πραγματοποιηθεί μετά από εισήγηση της
Τριμελούς Συμβουλευτικής Επιτροπής και έγκριση της
Συνέλευσης του Τμήματος Μηχανικών Βιοϊατρικής.
Άρθρο 7
Παρακολούθηση διδακτορικής διατριβής
7.1. Ο/Η υποψήφιος διδάκτορας, κάθε έτος (σε συγκεκριμένο χρόνο ανάλογα με την ημερομηνία έναρξης των
διδακτορικών σπουδών), υποβάλλει εγγράφως αναλυτικό υπόμνημα ενώπιον της Τριμελούς Συμβουλευτικής
Επιτροπής σχετικά με την πρόοδο της διδακτορικής του
διατριβής, ενώ δύναται να το παρουσιάζει και προφορικά. Στη συνέχεια, η Τριμελής Συμβουλευτική Επιτροπή
υποβάλλει ετήσια Έκθεση Προόδου στην οποία περιγράφεται η πρόοδος που έχει υπάρξει στην θεωρητική πλαι-
σίωση του υπό διερεύνηση θέματος, στον μεθοδολογικό
σχεδιασμό της έρευνας, στην συλλογή και ανάλυση των
ευρημάτων καθώς και οι ήδη κατακτημένοι στόχοι.
7.2. Η Τριμελής Συμβουλευτική Επιτροπή κρίνει αιτιολογημένα στην Έκθεση Προόδου εάν ο/η Υ.Δ. είναι
ικανός/ή να συνεχίσει την διδακτορική διατριβή. Εάν
η Τ.Σ.Ε. κρίνει ότι είναι ικανός/ή να συνεχίσει την διδακτορική διατριβή, τότε ο/η Υ.Δ. ανανεώνει την εγγραφή
του/της. Εάν η Τ.Σ.Ε. κρίνει ότι ο/η υποψήφιος/α δεν έχει
σημειώσει πρόοδο και δεν είναι ικανός/ή να συνεχίσει
την διδακτορική διατριβή, προτείνει στην Συνέλευση του
Τμήματος την διαγραφή του/της. Αντίγραφο του υπομνήματος καθώς και σχόλια επ’ αυτού από τον επιβλέ-
ποντα η την Τ.Σ.Ε. και εκθέσεις προόδου καταχωρίζονται
στον ατομικό φάκελο του/της υποψηφίου/ας.
7.3. Αν κάποιο από τα μέλη της Τριμελούς Συμβουλευτικής Επιτροπής, συμπεριλαμβανομένου του επιβλέ-
ποντος, εκλείψει ή αδυνατεί να εκπληρώσει τα καθήκοντά του, μετά από αίτημα του ίδιου ή του υποψήφιου
διδάκτορα, με απόφαση της Συνέλευσης του Τμήματος
Μηχανικών Βιοϊατρικής δύναται να ορίζεται αντικαταστάτης του έως την ολοκλήρωση της εκπόνησης της
διδακτορικής διατριβής.
7.4. Αν ο/η επιβλέπων/ουσα ή μέλος της Τ.Σ.Ε. μετακινηθεί σε άλλο Τμήμα του ΠΑ.Δ.Α. ή άλλου Α.Ε.Ι., ή αφυ-
πηρετήσει, μπορεί να συνεχίσει να κατέχει την ιδιότητα
του επιβλέποντος της διδακτορικής διατριβής, εφόσον
συναινεί, και ο τίτλος απονέμεται από το Τμήμα του
ΠΑ.Δ.Α. που ξεκίνησε η εκπόνηση της διατριβής.
Άρθρο 8
Πρόγραμμα Σπουδών
Το Πρόγραμμα Διδακτορικών Σπουδών του Τμήματος Μηχανικών Βιοϊατρικής της Σχολής Μηχανικών του
Πανεπιστημίου Δυτικής Αττικής δεν περιλαμβάνει παρακολούθηση αυτοτελούς προγράμματος μαθημάτων εκ
μέρους των Υ.Δ. Επισημαίνεται ότι, σε περιπτώσεις που η
Ε.Α.Υ. κρίνει ότι ο βασικός ή/και ο μεταπτυχιακός τίτλος
σπουδών του υποψηφίου δεν έχουν επαρκή συνάφεια
με το θέμα της προτεινόμενης Δ.Δ., εφαρμόζονται οι διατάξεις της παραγράφου 4.5 του παρόντος Κανονισμού.
Άρθρο 9
Υποστήριξη Διδακτορικής διατριβής
9.1. Για την ολοκλήρωση της Διδακτορικής Διατριβής
απαιτούνται κατ’ ελάχιστον δυο (2) δημοσιεύσεις του/της
Υ.Δ. σε θέματα που εμπίπτουν στο γνωστικό αντικείμενο
της διδακτορικής του διατριβής.
Οι σχετικές δημοσιεύσεις θα πρέπει να έχουν γίνει σε
επιστημονικά περιοδικά υψηλού επιπέδου με δείκτη
απήχησης (impact factor) και με διεθνή αναγνώριση, η
οποία τεκμαίρεται από την αναφορά του οικείου περιοδικού σε σημαντικές διεθνείς βιβλιογραφικές βάσεις όπως
ενδεικτικά: Science Citation Index (Expanded), Scopus,
Inspec, Crossref, Social Sciences and Humanity Index,
Web of Science, EBSCOhost, SCIMAGO, Scilit, DOAJ,
PubMed, κ.λπ. Τα περιοδικά πρέπει να είναι συναφή με
την θεματική περιοχή της Διδακτορικής Διατριβής. Στις
κατ’ ελάχιστον δύο δημοσιεύσεις, ο/η Υ.Δ. πρέπει να είναι
ο/η κύριος/α συγγραφέας, όπως τεκμηριώνεται από τη
σειρά των συγγραφέων (εξαιρούνται οι δημοσιεύσεις
όπου οι συγγραφείς εμφανίζονται αλφαβητικά, όπου
θα τεκμηριώνεται με κατάλληλη αναφορά στη δημοσίευση). Το περιεχόμενο των δημοσιεύσεων πρέπει να
είναι άμεσα σχετιζόμενο με τη Διδακτορική Διατριβή και
στοιχεία των δημοσιεύσεων πρέπει να περιλαμβάνονται
στη Διδακτορική Διατριβή.
9.2. Μετά από την ολοκλήρωση της συγγραφής της
διδακτορικής διατριβής και την υποβολή του τελευταίου
υπομνήματος σχετικά με την πρόοδό της προς την Τριμελή Συμβουλευτική Επιτροπή, ο/η υποψήφιος/α διδά-
κτορας υποβάλλει αίτημα δημόσιας υποστήριξης αυτής,
σύμφωνα με όσα ορίζονται στον παρόντα Κανονισμό
Διδακτορικών Σπουδών και στον Κανονισμό Προγραμμάτων τρίτου (Γ’ ) κύκλου Σπουδών (Διδακτορικών) του
Πανεπιστημίου Δυτικής Αττικής.
9.3. Μετά από έγγραφη θετική εισήγηση της Τριμελούς Συμβουλευτικής Επιτροπής προς τη Συνέλευση του
Τμήματος, η Συνέλευση ορίζει, με απόφασή της, Επταμελή Εξεταστική Επιτροπή (E.E.E.) για την κρίση και την
αξιολόγηση της διδακτορικής διατριβής. Ως μέλη της
Επταμελούς Εξεταστικής Επιτροπής ορίζονται υποχρεωτικά τα μέλη της Τριμελούς Συμβουλευτικής Επιτροπής
και τέσσερα (4) ακόμη μέλη, τα οποία ανήκουν στις κατηγορίες των περ. α) έως στ) της παρ. 1 του άρθρου 94
του ν. 4957/2022. Κατ’ ελάχιστον, τέσσερα (4) από τα
επτά (7) μέλη της εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο
Πανεπιστήμιο Δυτικής Αττικής και κατ’ ελάχιστο δύο (2)
μέλη είναι μέλη Δ.Ε.Π. που ανήκουν σε ιδρύματα εκτός
του Πανεπιστημίου Δυτικής Αττικής.
9.4. Αν δεν κατατεθεί εισήγηση της παρ. 9.3 προς τη
Συνέλευση του Τμήματος ή αν αυτή είναι αρνητική, η
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
διαδικασία δύναται να συνεχιστεί κατόπιν αίτησης του/
της υποψηφίου/ας, σύμφωνα με τα όσα ορίζονται στον
παρόντα Κανονισμό.
9.5. Η διδακτορική διατριβή υποστηρίζεται δημόσια
από τον/ην υποψήφιο/α διδάκτορα ενώπιον της Επταμελούς Εξεταστικής Επιτροπής, η οποία υποβάλει ερω-
τήσεις προς τον/την υποψήφιο/α. Η συνεδρίαση για τη
δημόσια υποστήριξη της διατριβής δύναται να πραγματοποιηθεί και με τη χρήση μέσων τηλεδιάσκεψης,
εφόσον δεν είναι δυνατή η φυσική παρουσία όλων των
μελών της εξεταστικής επιτροπής. Μετά από την ολοκλήρωση της υποστήριξης της διατριβής, η Επταμελής
Εξεταστική Επιτροπή συνεδριάζει χωρίς την παρουσία
τρίτων, αξιολογεί τη διδακτορική διατριβή ως προς την
ποιότητα, την πληρότητα, την πρωτότυπη σκέψη και τη
συμβολή της στην επιστήμη και με βάση τα κριτήρια
αυτά, εγκρίνει ή απορρίπτει την απονομή του διδακτορικού διπλώματος. Για την απονομή του διδακτορικού
διπλώματος απαιτείται η σύμφωνη γνώμη και η θετική
αξιολόγηση της διδακτορικής διατριβής από πέντε (5)
τουλάχιστον μέλη.
Η Επταμελής Εξεταστική Επιτροπή μπορεί να ζητήσει
από τον/την υποψήφιο/α περιορισμένης έκτασης τροποποιήσεις στο κείμενο της διατριβής. Η Ε.Ε.Ε. μπορεί
να εξουσιοδοτήσει τον Επιβλέποντα να ελέγξει την υλοποίηση από τον Υ.Δ. των προτεινόμενων διορθώσεων
ή προσθηκών εντός της τακτής προθεσμίας. Σε κάθε
περίπτωση, η Ε.Ε.Ε. συντάσσει, υπογράφει και καταθέτει
επικαιροποιημένο Πρακτικό Αξιολόγησης, σύμφωνα με
τα οριζόμενα για το αρχικό Πρακτικό Αξιολόγησης.
9.6. Η Επταμελής Εξεταστική Επιτροπή συντάσσει
Πρακτικό Αξιολόγησης, στο οποίο καταγράφονται οι
γνώμες όλων των μελών της σχετικά με την πρωτοτυπία και συμβολή της διατριβής, η αιτιολογημένη θετική
ή αρνητική ψήφος κάθε μέλους και η τελική απόφαση
της εξεταστικής επιτροπής. Το πρακτικό υπογράφεται
από όλα τα συμμετέχοντα στη διαδικασία της αξιολόγησης της διατριβής μέλη της επταμελούς εξεταστικής
επιτροπής και διαβιβάζεται δια της Γραμματείας, στη Συνέλευση του Τμήματος. Η επίσημη αναγόρευση του/της
υποψηφίου/ας σε διδάκτορα γίνεται από την Συνέλευση του Τμήματος με βάση το πρακτικό της επταμελούς
Εξεταστικής Επιτροπής. Πριν την αναγόρευσή του, ο/η
Υ.Δ. πρέπει να καταθέσει τη διδακτορική διατριβή του
στο ιδρυματικό αποθετήριο του ΠΑ.Δ.Α. και στο Εθνικό
Κέντρο Τεκμηρίωσης (Ε.Κ.Τ.).
Άρθρο 10
Δικαιώματα και υποχρεώσεις
υποψηφίων διδακτόρων
10.1. Τα Προγράμματα Διδακτορικών Σπουδών προσφέρονται δωρεάν.
10.2. Οι υποψήφιοι/ες διδάκτορες έχουν τις ακόλουθες
υποχρεώσεις:
α) Υποβάλλουν εγγράφως αναλυτικό υπόμνημα προόδου της διατριβής τους σε ετήσια βάση προς την Τριμελή
Συμβουλευτική Επιτροπή και παρουσιάζουν προφορικά
την πρόοδο αυτής,
β) Συνεργάζονται με τον επιβλέποντα και τα μέλη της
Τ.Σ.Ε. για την υποστήριξη της εκπόνησης της διατριβής
τους,
γ) Παρέχουν επικουρικό διδακτικό έργο με απόφαση
της Συνέλευσης του Τμήματος σύμφωνα με τις ανάγκες
των προγραμμάτων πρώτου και δεύτερου κύκλου σπουδών του Τμήματος, κατόπιν υπόδειξης του επιβλέποντος,
το οποίο δεν μπορεί να ξεπερνάει τις πενήντα δύο (52)
ώρες ανά ακαδημαϊκό εξάμηνο σπουδών. Για το επικουρικό διδακτικό έργο που ενδεχομένως έχει προσφέρει,
ο/η Υ.Δ. λαμβάνει σχετική βεβαίωση από το Τμήμα μετά
από αίτησή του.
δ) Τηρούν κάθε άλλη υποχρέωση που ορίζεται από τον
Κανονισμό Διδακτορικών Σπουδών και τον Εσωτερικό
Κανονισμό Σπουδών του ΠΑ.Δ.Α. και του Τμήματος Μηχανικών Βιοϊατρικής.
10.3. Οι υποψήφιοι διδάκτορες έχουν τα δικαιώματα
των φοιτητών μεταπτυχιακών προγραμμάτων σπουδών
και κάθε άλλο δικαίωμα που ορίζεται από τον παρόντα
Κανονισμό και τον Κανονισμό Προγραμμάτων τρίτου
(Γ’ ) κύκλου Σπουδών (Διδακτορικών) του Πανεπιστημίου Δυτικής Αττικής. Οι υποψήφιοι διδάκτορες δύνανται
να συμμετέχουν σε ερευνητικά έργα/προγράμματα του
Πανεπιστημίου Δυτικής Αττικής και να λαμβάνουν υποτροφίες στο πλαίσιο συγχρηματοδοτούμενων, αυτοχρη-
ματοδοτούμενων ή λοιπών έργων/προγραμμάτων για
την οικονομική ενίσχυση της διδακτορικής τους έρευνας.
10.4. Οι υποψήφιοι διδάκτορες που δεν έχουν άλλη
ιατροφαρμακευτική και νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή
περίθαλψη στο Εθνικό Σύστημα Υγείας (Ε.Σ.Υ.) με κάλυψη των σχετικών δαπανών από τον Εθνικό Οργανισμό
Παροχής Υπηρεσιών Υγείας (Ε.Ο.Π.Υ.Υ.), κατ’ ανάλογη
εφαρμογή του άρθρου 33 του ν. 4368/2016 (Α’ 83), όπως
τροποποιήθηκε και ισχύει.
Άρθρο 11
Διαγραφή Υποψηφίων Διδακτόρων
11.1. Η Συνέλευση του Τμήματος Μηχανικών Βιοϊατρικής δύναται να αποφασίσει τη διαγραφή Υ.Δ.:
α) μετά από αίτηση του/της ιδίου/ας, ή
β) μετά την τεκμηριωμένη εισήγηση της Τ.Σ.Ε., εάν συντρέχει ένας τουλάχιστον από τους παρακάτω σοβαρούς
λόγους:
i. Έχει υποπέσει στο παράπτωμα της λογοκλοπής ή σε
παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
ii. Αξιόποινες πράξεις του/της υποψήφιου/ας διδάκτορα που έχουν τελεσιδικήσει, οι οποίες εκθέτουν και
ζημιώνουν το Πανεπιστήμιο ή το Τμήμα στο οποίο εκπονείται η Δ.Δ.
iii. Ανεπαρκής επιστημονική πρόοδος του/της υποψήφιου/ας διδάκτορα η οποία τεκμηριώνεται με δύο
(2) τουλάχιστον αρνητικές εκθέσεις προόδου της Τριμελούς Συμβουλευτικής Επιτροπής ή σε περίπτωση που
ο/η υποψήφιος/α διδάκτορας δεν ανταποκρίνεται στις
υποχρεώσεις που του/της έχουν ανατεθεί από το Τμήμα.
iv. Υποβολή αίτησης διαγραφής από τον/την υποψήφιο/α διδάκτορα.
v. Όταν έχει παρέλθει ο προβλεπόμενος μέγιστος χρόνος εκπόνησης της διδακτορικής διατριβής.
11.2. Σε περίπτωση διάπραξης πειθαρχικού παραπτώματος, οι πειθαρχικές ποινές που επιβάλλονται σε
φοιτητή, αναφέρονται στο άρθρο 198 του ν. 4957/2022.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
11.3. Διδακτορικό Δίπλωμα που έχει χορηγηθεί είναι
δυνατόν να αφαιρεθεί, εάν αποδειχθεί εκ των υστέρων
ότι δεν συνέτρεχαν οι εκ του νόμου και του οικείου κανονισμού προϋποθέσεις απόκτησής του και, κυρίως
(αλλά όχι αποκλειστικά), εάν αποδειχθεί ότι το σύνολο
ή μέρος της Διδακτορικής Διατριβής αποτελεί προϊόν
λογοκλοπής. Η αφαίρεση του Διδακτορικού Διπλώματος
γίνεται μετά από πλήρως τεκμηριωμένη απόφαση της
Συνέλευσης του Τμήματος, η οποία κοινοποιείται στη
Σύγκλητο του Ιδρύματος.
Άρθρο 12
Υποτροφίες
Το Πανεπιστήμιο Δυτικής Αττικής δύναται να παρέχει
υποτροφίες αριστείας, χρηματικά βραβεία και ανταποδοτικές υποτροφίες σε υποψήφιους/ες διδάκτορες,
σύμφωνα με την ισχύουσα νομοθεσία και τον Εσωτερικό
Κανονισμό του Ιδρύματος.
Άρθρο 13
Διδακτορικό Δίπλωμα
Το Διδακτορικό Δίπλωμα είναι δημόσιο έγγραφο και
απονέμεται σε δημόσια τελετή από το Τμήμα Μηχανικών
Βιοϊατρικής.
Το Διδακτορικό Δίπλωμα αποτελεί ακαδημαϊκό τίτλο,
ο οποίος πιστοποιεί την ουσιαστική συνεισφορά του
κατόχου του στην εξέλιξη καίριων επιστημονικών περιοχών, την κατανόηση σε βάθος της επιστημονικής του
περιοχής και την εκπόνηση μιας πρωτότυπης διατριβής.
Το Διδακτορικό Δίπλωμα φέρει τίτλο, ο οποίος σε κάθε
περίπτωση δεν συνιστά γνωστικό αντικείμενο.
Το Διδακτορικό Δίπλωμα υπογράφεται από τον/την
Πρύτανη/ι, τον/την Πρόεδρο του Τμήματος Μηχανικών
Βιοϊατρικής και τον/την Προϊστάμενο Γραμματείας του
Τμήματος Μηχανικών Βιοϊατρικής. Ο ακριβής τύπος και
η μορφή του Διδακτορικού Διπλώματος ορίζεται με
απόφαση της Συγκλήτου του Πανεπιστημίου Δυτικής
Αττικής.
Άρθρο 14
Επικουρικό διδακτικό έργο υποψηφίων
διδακτόρων
Με απόφαση της Συνέλευσης του Τμήματος Μηχανικών Βιοϊατρικής δύναται να ανατεθεί επικουρικό διδα-
κτικό έργο στους υποψήφιους διδάκτορες σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν εισήγησης του
επιβλέποντος, και σύμφωνα με την παρ. 5 του άρθρου 83
του ν. 4957/2022. Το Πανεπιστήμιο Δυτικής Αττικής
δύναται να χορηγεί ανταποδοτικές υποτροφίες σε υποψήφιους διδάκτορες για το επικουρικό διδακτικό έργο
που τους ανατίθεται σύμφωνα με τον «Κανονισμό Ανταποδοτικών Υποτροφιών σε Μεταπτυχιακούς Φοιτητές
και Υποψήφιους Διδάκτορες για Παροχή Επικουρικού
Διδακτικού Έργου του Πανεπιστημίου Δυτικής Αττικής».
Το επικουρικό διδακτικό έργο αυτής της παραγράφου σε
καμία περίπτωση δεν αντικαθιστά το διδακτικό έργο, το
οποίο διεξάγεται αποκλειστικά από το τακτικό ή έκτακτο
διδακτικό προσωπικό του Πανεπιστημίου.
Άρθρο 15
Πνευματικά Δικαιώματα - Ακαδημαϊκή
Δεοντολογία - Λογοκλοπή
15.1. Τα πνευματικά δικαιώματα της Διδακτορικής
Διατριβής ανήκουν σε αυτούς που συνέβαλαν στην
εκπόνηση της. Ολόκληρο ή μέρος του υλικού που έχει
παραχθεί στο πλαίσιο της Διδακτορικής Διατριβής δεν
μπορεί να χρησιμοποιηθεί χωρίς την έγγραφη άδεια του
διδάκτορα.
15.2. Η Διδακτορική Διατριβή διέπεται από τους κανόνες της Ακαδημαϊκής Δεοντολογίας του Πανεπιστημίου
Δυτικής Αττικής.
15.3. Ο/Η υποψήφιος/α διδάκτορας υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Η λογοκλοπή, δηλαδή
η αντιγραφή και η χρησιμοποίηση εργασίας - δημοσιευμένης ή μη - κάποιου/ας άλλου/ης, χωρίς τη δέουσα
αναφορά θεωρείται σοβαρό ακαδημαϊκό παράπτωμα.
Η αντιγραφή οποιουδήποτε υλικού τεκμηρίωσης, ακόμη
και από μελέτες του/της ιδίου/ας του/της υποψηφίου/
ας, χωρίς σχετική αναφορά, μπορεί να στοιχειοθετήσει
απόφαση της Συνέλευσης του Τμήματος Μηχανικών
Βιοϊατρικής για διαγραφή του/της Υ.Δ. Στις παραπάνω
περιπτώσεις, η Συνέλευση του Τμήματος Μηχανικών
Βιοϊατρικής μπορεί να αποφασίσει τη διαγραφή του/
της, αφού προηγουμένως του/της δοθεί η δυνατότητα
να εκθέσει, προφορικώς ή γραπτώς, τις απόψεις του επί
του θέματος.
Επιπλέον, οι Υποψήφιοι Διδάκτορες που έχουν χρησιμοποιήσει τις υπηρεσίες και τη βοήθεια Τεχνητής Νο-
ημοσύνης (Αrtificial Intelligence, AI) για την εκπόνηση
μέρους της Διδακτορικής τους Διατριβής, θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση Δημιουργικής Τεχνητής Νοημοσύνης
(Generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
15.4. Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται για αντιμετώπιση
του προβλήματος στη Συνέλευση του Τμήματος Μηχανικών Βιοϊατρικής. Ως παραβάσεις θεωρούνται και τα
παραπτώματα της αντιγραφής ή της λογοκλοπής και
γενικότερα κάθε παράβαση των διατάξεων περί πνευματικής ιδιοκτησίας από υποψήφιο/α διδάκτορα κατά
τη συγγραφή εργασιών στο πλαίσιο των μαθημάτων ή
την εκπόνηση της διδακτορικής διατριβής.
15.5. Σε περίπτωση που διαπιστωθεί λογοκλοπή μετά
τη λήψη του διδακτορικού διπλώματος, ο τίτλος που
έχει απονεμηθεί ανακαλείται με ειδικά αιτιολογημένη
απόφαση της Συνέλευσης του Τμήματος Μηχανικών
Βιοϊατρικής.
Άρθρο 16
Αναγόρευση - Καθομολόγηση Διδακτόρων
16.1. Η Συνέλευση του Τμήματος Μηχανικών Βιοϊατρικής αναγορεύει τον/την υποψήφιο/α διδάκτορα σε
δημόσια Συνεδρίαση του Τμήματος Μηχανικών ΒιοϊαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
τρικής. Ο/Η Πρόεδρος του Τμήματος θέτει υπόψη του
Σώματος το πρακτικό που πιστοποιεί την επιτυχή ολοκλήρωση της διαδικασίας και της προφορικής παρου-
σίασης και αξιολόγησης της Διδακτορικής Διατριβής,
και ακολουθεί η αναγόρευση του/της υποψηφίου/ας σε
Διδάκτορα του Τμήματος. Ως ημερομηνία αναγόρευσης
θεωρείται η ημερομηνία της συνεδρίασης της Συνέλευσης του Τμήματος, κατά την οποία αποφασίζεται η ανα-
γόρευση, ανεξαρτήτως της ημερομηνίας τελετής απονομής του σχετικού τίτλου. Το κείμενο της καθομολόγησης
διδάκτορος εγκρίνεται με απόφαση της Συγκλήτου του
Ιδρύματος.
16.2. Η τελετή καθομολόγησης του/της διδάκτορος,
καθώς και ο τύπος του Διδακτορικού Διπλώματος ακολουθεί τα Πρότυπα σχετικών Αποφάσεων της Συγκλήτου
του Πανεπιστημίου Δυτικής Αττικής.
16.3. Η ημερομηνία της τελετής για την καθομολόγηση και αναγόρευση των νέων Διδακτόρων και την
απονομή των Διδακτορικών Διπλωμάτων ορίζεται από
τη Συνέλευση του Τμήματος Μηχανικών Βιοϊατρικής. Η
καθομολόγηση και αναγόρευση των ΥΔ σε Διδάκτορες
του τμήματος γίνεται από τη Συνέλευση σε δημόσια συνεδρίασή της. Η καθομολόγηση των νέων Διδακτόρων
πραγματοποιείται από τον/την Πρόεδρο του τμήματος,
τον/την Κοσμήτορα της Σχολής και τον Πρύτανη του
ιδρύματος ή εκπρόσωπό του. Σε περίπτωση αδυναμίας,
τον Κοσμήτορα της Σχολής και τον Πρύτανη εκπροσωπεί ο Πρόεδρος του τμήματος. Από τον Πρόεδρο του
Τμήματος και τον κάθε Διδάκτορα υπογράφεται σχετικό
πρωτόκολλο Καθομολόγησης.
Ο/Η υποψήφιος/α διδάκτορας μπορεί να αιτηθεί χορήγηση βεβαίωσης επιτυχούς περάτωσης πριν από την
αναγόρευση και καθομολόγησή του/της από την Συνέλευση του Τμήματος.
16.4. Στην περίπτωση που για οποιοδήποτε λόγο ο/η
Υ.Δ. αδυνατεί να παραστεί στη συγκεκριμένη εκδήλωση, προσκαλείται από την Γραμματεία στην επόμενη
εκδήλωση αναγόρευσης - καθομολόγησης - απονομής
Διδακτορικού Διπλώματος.
16.5. Επιτρέπεται σε εξαιρετικές/επείγουσες/ανωτέρας
βίας περιπτώσεις (π.χ. λόγοι υγείας, διαμονή ή εργασία
στο εξωτερικό, στρατιωτικές υποχρεώσεις), η καθομολόγηση με τρόπους πέραν της φυσικής παρουσίας, με
μέσα εξ αποστάσεως.
Άρθρο 17
Συνεπίβλεψη Διδακτορικής Διατριβής
17.1. Προγράμματα Διδακτορικών Σπουδών για την
εκπόνηση διδακτορικής διατριβής με συνεπίβλεψη
διοργανώνονται από ένα Τμήμα του Πανεπιστημίου
Δυτικής Αττικής σε συνεργασία με ένα (1) ή περισσότερα Τμήματα του ΠΑ.Δ.Α. ή άλλου Α.Ε.Ι. της ημεδαπής,
Ανώτατα Στρατιωτικά Εκπαιδευτικά Ιδρύματα, Ανώτατες
Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α του ν. 4310/2014 (Α’ 258),
Ερευνητικά Πανεπιστημιακά Ινστιτούτα, την Ακαδημία
Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με Ιδρύματα της αλλοδαπής.
Δεν επιτρέπεται η σύμπραξη με εκπαιδευτικούς φορείς
μη τυπικής μεταλυκειακής εκπαίδευσης του ν. 3696/2008
(Α’ 177).
17.2. Θέματα που σχετίζονται με τη διαδικασία εκπόνησης της διατριβής, από την επιλογή του/της υποψήφιου
διδάκτορα έως και την απονομή του διδακτορικού τίτλου, καθώς και η χορήγηση ενιαίου ή ξεχωριστού τίτλου
σε περίπτωση συνεργασίας μεταξύ Ιδρυμάτων, δύναται
να προβλέπονται σε οικείο Ειδικό Πρωτόκολλο/Μνημόνιο/Σύμβαση Συνεργασίας (Ε.Π.Σ.) που καταρτίζεται από
τα συνεργαζόμενα Τμήματα/Φορείς και εγκρίνεται από
την οικεία Σύγκλητο και τα συλλογικά όργανα διοίκησης
των Ερευνητικών Κέντρων.
Σε περίπτωση μη σύνταξης/ύπαρξης Ε.Π.Σ. μεταξύ
των Ιδρυμάτων/Κέντρων, οι διαδικασίες για την εκπόνηση της Δ.Δ. είναι αυτές που ήδη καθορίζονται από
τα Προγράμματα Διδακτορικών Σπουδών του οικείου
Τμήματος, το οποίο τότε έχει την οργανωτική και διοικητική ευθύνη της εκπόνησης της διδακτορικής διατριβής.
17.3. Το Τμήμα Μηχανικών Βιοϊατρικής που έχει την
οργανωτική και διοικητική ευθύνη της εκπόνησης της
διδακτορικής διατριβής αναλαμβάνει όλες τις διαδικασίες σύμφωνα με τον παρόντα Κανονισμό Διδακτορικών
Σπουδών.
Άρθρο 18
Βιομηχανικά διδακτορικά
18.1. Υποψήφιοι που πληρούν τις προϋποθέσεις εγγραφής στο πρόγραμμα Διδακτορικών Σπουδών σύμ-
φωνα με το άρθρο 92 του ν. 4957/2022 όπως τροποποιήθηκε και ισχύει, δύνανται να υποβάλουν αίτηση για
την εκπόνηση διδακτορικής διατριβής σε συνεργασία με
επιχείρηση ή βιομηχανία, που εδρεύει ή παράρτημά της
λειτουργεί στην ημεδαπή, η οποία αφορά στη διεξαγωγή
βιομηχανικής ή εφαρμοσμένης έρευνας με σκοπό την
εξαγωγή ερευνητικών αποτελεσμάτων για την παραγωγή καινοτόμων προϊόντων ή υπηρεσιών.
18.2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
ο/η οποίος/α έχει ως καθήκοντα την καθοδήγηση του
υποψήφιου διδάκτορα. Ο/Η εκπρόσωπος της επιχείρησης ή βιομηχανίας δύναται να συμμετέχει, χωρίς δικαίω-
μα ψήφου, στις συνεδριάσεις της Τριμελούς Συμβουλευτικής Επιτροπής και στην επταμελή εξεταστική επιτροπή,
εκφράζοντας τις απόψεις του/της.
18.3. Με πρωτόκολλο συνεργασίας μεταξύ του Πανεπιστημίου Δυτικής Αττικής, της συνεργαζόμενης επιχεί-
ρησης ή βιομηχανίας και του υποψήφιου διδάκτορα, το
οποίο εγκρίνεται από τη Σύγκλητο του ΠΑ.Δ.Α. κατόπιν
εισήγησης του Τμήματος, καθορίζονται οι ειδικότεροι
όροι συνεργασίας για την εκπόνηση διδακτορικής διατριβής στην επιχείρηση ή τη βιομηχανία και την εξαγωγή
των ερευνητικών αποτελεσμάτων, τη χρήση υποδομών
του εξοπλισμού του ΠΑ.Δ.Α., αν η έρευνα διεξάγεται
εντός του ΠΑ.Δ.Α., τις υποχρεώσεις και τα δικαιώματα
κάθε συμβαλλόμενου μέρους, συμπεριλαμβανομένου
του καθορισμού των δικαιωμάτων πνευματικής ιδιοκτησίας επί του έργου που διεξάγεται κατά τη διάρκεια
εκπόνησης της διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
18.4. Κατά τη διάρκεια εκπόνησης της διδακτορικής
διατριβής ο/η υποψήφιος/α διδάκτορας δύναται να διεξάγει, εν όλω ή εν μέρει, την ερευνητική του/της δραστη-
ριότητα σε χώρους της επιχείρησης ή βιομηχανίας, μετά
από σύμφωνη γνώμη της Τ.Σ.Ε., υπό την προϋπόθεση
ότι εξασφαλίζονται η υποστήριξη και η καθοδήγηση
από τον επιβλέποντα και εφαρμόζονται οι διατάξεις
του εσωτερικού κανονισμού λειτουργίας του ΠΑ.Δ.Α.
και του εσωτερικού κανονισμού του Διδακτορικού Προγράμματος Σπουδών.
18.5. Οι υποψήφιοι/ες διδάκτορες του παρόντος άρθρου έχουν όλα τα δικαιώματα και τις υποχρεώσεις, συ-
μπεριλαμβανομένης της υποβολής προόδων, που προβλέπονται από τον εσωτερικό κανονισμό του ΠΑ.Δ.Α.
και τον παρόντα Κανονισμό Διδακτορικών Σπουδών του
Τμήματος Μηχανικών Βιοϊατρικής.
18.6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΠΑ.Δ.Α. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας της παρ. 18.3.
18.7. Οι υποψήφιοι/ες διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση
έργου/προγράμματος μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.), οπότε οι ασφαλιστικές εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε.
18.8. Η εκπόνηση βιομηχανικού διδακτορικού σύμφωνα με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν
παράρτημα στην ημεδαπή.
18.9. Ειδικότερα ζητήματα σχετικά με την εκπόνηση βιομηχανικών διδακτορικών που χρηματοδοτούνται από
πόρους του Ταμείου Ανάκαμψης και Ανθεκτικότητας καθορίζονται στην υπ’ αρ. 1569/21.3.2023 κοινή υπουργική
απόφαση (Β’ 1827).
Άρθρο 19
Ιστοσελίδα των Π.Δ.Σ.
Η επίσημη ιστοσελίδα του Τμήματος Μηχανικών
Βιοϊατρικής ενημερώνεται διαρκώς, περιέχει όλες τις
πληροφορίες και ανακοινώσεις του Προγράμματος Διδακτορικών Σπουδών του Τμήματος Μηχανικών Βιοϊα-
τρικής και αποτελεί τον επίσημο χώρο ενημέρωσης των
υποψηφίων διδακτόρων.
Άρθρο 20
Αξιολόγηση Προγραμμάτων
Διδακτορικών Σπουδών
Το Πρόγραμμα Διδακτορικών Σπουδών που προσφέρεται από το Τμήμα Μηχανικών Βιοϊατρικής της Σχολής
Μηχανικών του Πανεπιστημίου Δυτικής Αττικής, υπόκειται σε εξωτερική αξιολόγηση σύμφωνα με την ισχύουσα
νομοθεσία.
Άρθρο 21
Μεταβατικές- Λοιπές διατάξεις
21.1. Όσα θέματα δεν ρυθμίζονται από την ισχύουσα
νομοθεσία, από τον Κανονισμό λειτουργίας του Τμήματος Μηχανικών Βιοϊατρικής και από τον Κανονισμό Διδα-
κτορικών Σπουδών του Πανεπιστημίου Δυτικής Αττικής,
ρυθμίζονται με αποφάσεις των αρμοδίων οργάνων των
Π.Δ.Σ.
21.2. Όσοι/ες υποψήφιοι/ες διδάκτορες του Τμήματος
Μηχανικών Βιοϊατρικής έχουν υπερβεί την ανώτατη διάρκεια εκπόνησης διδακτορικής διατριβής, υποχρεούνται
άμεσα να προβούν στις διαδικασίες ολοκλήρωσής της
σύμφωνα με την παρ. 1 του άρθρου 93 του ν. 4957/2022
και του παρόντος Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 13 Φεβρουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 932/04.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200932.pdf | Tokens: 44972]